ai4bharat/Pralekha huggingface dataset:
জলশক্তি মন্ত্রক
বিদ্যালয় ও অঙ্গনওয়াড়ি কেন্দ্রগুলিতে সহজেই পাইপবাহিত জল সরবরাহে জল জীবন মিশনের আওতায় গান্ধী জয়ন্তী উদযাপন উপলক্ষে ১০০ দিনের বিশেষ অভিযানের সূচনা হবে
নয়াদিল্লি, ০১ অক্টোবর, ২০২০
গ্রামাঞ্চলের প্রতিটি বাড়িতে পাইপবাহিত জল পৌঁছে দিতে এবং জল জীবন মিশনের প্রতীক উদ্বোধন করে প্রধানমন্ত্রী শ্রী নরেন্দ্র মোদী গত ২৯শে সেপ্টেম্বর জল জীবন মিশন রূপায়ণের জন্য গ্রাম পঞ্চায়েত ও জল সমিতিগুলির স্বার্থে ‘মার্গদর্শিকা’ প্রকাশ করেন। দেশে বিদ্যালয় ও অঙ্গনওয়াড়ি কেন্দ্রগুলিতে পাইপবাহিত নিরাপদ জলের সরবরাহ সুনিশ্চিত করতে দোসরা অক্টোবর থেকে ১০০ দিনের বিশেষ অভিযানের সূচনার প্রসঙ্গ শ্রী মোদী সেদিন উল্লেখ করেন। তিনি রাজ্যগুলিকে এই বিশেষ অভিযানে সামিল হওয়ার আহ্বান জানিয়ে বলেন, বিদ্যালয় ও অঙ্গনওয়াড়ি কেন্দ্রের মতো সর্বজনীন প্রতিষ্ঠানগুলিকে পাইপবাহিত নিরাপদ জল সরবরাহ সুনিশ্চিত করতে প্রয়োজনীয় উদ্যোগ নিতে হবে। বিদ্যালয়ের শিশুদের কাছে নিরাপদ পানীয় জল সরবরাহে সর্বোচ্চ অগ্রাধিকার দেওয়া হয়। কারণ, জলবাহিত রোগের ক্ষেত্রে শিশুরাই সবচেয়ে বেশি অসুরক্ষিত। এই বিষয়গুলিকে বিবেচনায় রেখেই জল জীবন মিশনের আওতায় বিদ্যালয়, অঙ্গনওয়াড়ি কেন্দ্র, স্বাস্থ্য পরিষেবা কেন্দ্র প্রভৃতি প্রতিষ্ঠানে নিরাপদ জলের বন্দোবস্ত করা হচ্ছে।
জাতীয় জল জীবন মিশনে দেশের একাধিক রাজ্য ও কেন্দ্রশাসিত অঞ্চলে ইতিমধ্যেই বিভিন্ন প্রকল্প রূপায়ণের কাজ শুরু করেছে। দোসরা অক্টোবর থেকে শুরু হতে চলা ১০০ দিনের বিশেষ এই অভিযানে গান্ধী জয়ন্তী উদযাপনের সঙ্গে সঙ্গেই গ্রামসভার আয়োজন করা হয়েছিল। এই সভা থেকে আগামী দিনগুলিতে বিদ্যালয়, অঙ্গনওয়াড়ি কেন্দ্র ও অন্যান্য সর্বজনীন প্রতিষ্ঠানে ১০০ দিনের মধ্যে নিরাপদ পানীয় জল সরবরাহে দৃঢ় সংকল্প গ্রহণ করা হবে।
জল জীবন মিশনের উদ্দেশ্যই হ’ল – ২০২৪ এর মধ্যে গ্রামাঞ্চলের প্রতিটি বাড়িতে পাইপবাহিত নিরাপদ জল সংযোগ পৌঁছে দেওয়া। এমনকি, কর্মসূচির আওতায় মহিলা ও শিশুদের ওপর বিশেষ গুরুত্ব দেওয়া হচ্ছে। জল্বাহিত বিভিন্ন রোগে শিশুরাই সবচেয়ে বেশি প্রভাবিত হয়ে থাকে। তাই, শিশুদের জলবাহিত ডায়েরিয়া, কলেরা, টাইফয়েড প্রভৃতি রোগ সংক্রমণের কবল থেকে বাঁচাতে এই উদ্যোগ গ্রহণ করা হয়েছে। গ্রামে বিদ্যালয়, অঙ্গনোয়াড়ি কেন্দ্র ও স্বাস্থ্য পরিষেবা কেন্দ্রগুলিতে যাতে পাইপবাহিত নিরাপদ পানীয় জল পৌঁছে দেওয়া সুনিশ্চিত করে দেওয়া যায়, তার জন্য জল জীবন মিশনের আওতায় বিভিন্ন গুরুত্বপূর্ণ সমস্যার সমাধানে একাধিক সংস্থানের কথা বলা হয়েছে।
CG/BD/SB
(Visitor Counter : 100
প্রধানমন্ত্রীরদপ্তর
প্রধানমন্ত্রী উত্তরপ্রদেশের প্রয়াগরাজে এক বিতরণ শিবিরে দিব্যাঙ্গজন ও প্রবীণ নাগরিকদের সহায়ক সরঞ্জাম বন্টন করলেন
নয়াদিল্লী, ২৯ ফেব্রুয়ারি, ২০২০
এ যাবৎ কালের মধ্যে সর্ববৃহৎ ‘সামাজিক অধিকারিতা শিবিরে’ প্রধানমন্ত্রী শ্রী নরেন্দ্র মোদী আজ উত্তরপ্রদেশের প্রয়াগরাজে এক বিতরণ শিবির থেকে দিব্যাঙ্গজন ও প্রবীণ নাগরিকদের সহায়ক সরঞ্জাম বন্টন করেন।
রাষ্ট্রীয় বয়োশ্রী যোজনা  এবং ভিন্নভাবে সক্ষম ব্যক্তিদের সহায়ক সাজসরঞ্জাম সাহায্য দেওয়ার জন্য কেন্দ্রীয় সরকারের কর্মসূচির আওতায় প্রবীণ নাগরিকদের সহায়তার লক্ষ্যে আজ এই বিতরন শিবিরের আয়োজন করা হয়।
এই উপলক্ষে এক জনসভায় প্রধানমন্ত্রী বলেন, প্রবীণরা সহ সমাজের সকলকে সমানাধিকার প্রদান সরকারের কর্তব্য।
তিনি বলেন, সবকা সাথ, সবকা বিকাশ, সবকা বিশ্বাস- এই মন্ত্র অনুসরণ করে সরকার সমাজের প্রত্যেকের কল্যাণ ও উন্নয়নে নিরন্তর কাজ করে চলেছে। প্রবীণ নাগরিক, দিব্যাঙ্গজন, আদিবাসী বা প্রান্তিক মানুষ সহ ১৩০ কোটি ভারতীয়র সকলেরই স্বার্থ সুরক্ষিত রাখা তাঁর সরকারের প্রাথমিক অগ্রাধিকারের ক্ষেত্র।
এই বিতরণ শিবিরের কথা উল্লেখ করে প্রধানমন্ত্রী বলেন, প্রত্যেককে উন্নত জীবন-যাপনের সুযোগ প্রদান করাই আজকের শিবির আয়োজনের লক্ষ্য। বিগত সরকারগুলির আমলে কদাচিৎ এ ধরনের শিবির আয়োজন করা হত। বিগত পাঁচ বছরে তাঁর সরকার দেশের বিভিন্ন অংশে প্রায় ৯ হাজার এ ধরনের শিবির আয়োজন করেছে বলেও তিনি জানান।
এক পরিসংখ্যান দিয়ে প্রধানমন্ত্রী জানান, তাঁর সরকার বিগত পাঁচ বছরে ভিন্নভাবে সক্ষম ব্যক্তিদের কল্যাণে ৯ হাজার কোটি টাকার সাহায্য ও সহায়ক সরঞ্জাম বন্টন করেছে।
প্রধানমন্ত্রী আরও বলেন, এক নতুন ভারত গঠনে দিব্যাঙ্গজন সহ সকলের সমান অংশগ্রহণ অত্যন্ত জরুরি। এই লক্ষ্যে সরকার ভিন্নভাবে সক্ষম ব্যক্তিদের শিল্প, পরিষেবা, খেলাধুলা সহ বিভিন্ন ক্ষেত্রে উৎসাহিত করে আসছে।
তাঁর সরকার প্রথমবার ভিন্নভাবে সক্ষম ব্যক্তিদের অধিকার সুরক্ষায় আইন কার্যকর করেছে জানিয়ে প্রধানমন্ত্রী বলেন, এই আইনের মাধ্যমে ভিন্নভাবে সক্ষম ব্যক্তিদের শ্রেণী বিভাজন ঘটিয়ে ৭ থেকে ১২ করা হয়েছে। এছাড়া, দিব্যাঙ্গজনদের জন্য উচ্চশিক্ষায় সংরক্ষণ ৩ শতাংশ থেকে বাড়িয়ে ৫ শতাংশ করা হয়েছে।
প্রধানমন্ত্রী বলেন, বিগত ৫ বছরে দেশে বহু ভবন, ৭০০টির বেশি রেল স্টেশন ও বিমানবন্দরকে ভিন্নভাবে সক্ষম ব্যক্তিদের উপযোগী করে তোলা হয়েছে। এখনও যেসমস্ত ভবন বা স্টেশন, বিমানবন্দরে এই কাজ হয়নি সেখানে সুগম্য ভারত অভিযানের আওতায় পুরোদমে কাজ চলছে।
প্রয়াগরাজে আয়োজিত এই বিতরণ শিবির সুফলভোগীদের সংখ্যা, বিভিন্ন ধরনের সরঞ্জামের সংখ্যা এবং মূল্য প্রভৃতির দিক থেকে সর্ববৃহৎ।
এই শিবিরে ২৬ হাজারের বেশি সুফলভোগীকে ৫৬ হাজারের বেশি সহায়ক সরঞ্জাম বিতরণের লক্ষ্য রয়েছে। এই সরঞ্জামের মূল্য ১৯ কোটি টাকার বেশি। শিবির আয়োজনের উদ্দেশ্য হল, ভিন্নভাবে সক্ষম ব্যক্তি ও প্রবীণ নাগরিকদের দৈনিক জীবনযাপনের মানোন্নয়ন ও আর্থসামাজিক দিক থেকে সক্ষম করে তোলা।
CG/BD/NS
(Visitor Counter : 76
প্রধানমন্ত্রীরদপ্তর
প্রধানমন্ত্রী মোদী: এমএসএমই-গুলির ক্ষমতায়নের জন্য প্রযুক্তি প্ল্যাটফর্ম, ‘চ্যাম্পিয়নস’ চালু করেছেন
নতুন দিল্লি, ১ জুন, ২০২০
প্রধানমন্ত্রী শ্রী নরেন্দ্র মোদী জাতীয় শক্তি ও উৎপাদন বৃদ্ধির লক্ষ্যে আজ প্রযুক্তি প্ল্যাটফর্ম চ্যাম্পিয়নস চালু করেছেন। আধুনিক প্রক্রিয়া ও সৃজনশীলতার ভিত্তিতে এটি কাজ করবে।
নামটি থেকেই বোঝা যাচ্ছে, পোর্টালটি মূলত ছোট সংস্থারগুলির অভিযোগের সমাধান, উৎসাহ, সমর্থন, সহায়তা প্রদান করবে। এটি এমএসএমই মন্ত্রকের সত্যিকারের ‘ওয়ান-স্টপ-শপ’ অর্থাৎ বিবিধ কাজ একইসঙ্গে করার একটি মাধ্যম হিসেবে কাজ করবে।
এই আইসিটি ভিত্তিক ব্যবস্থা এমএসএমই-গুলিকে বর্তমানের কঠিন পরিস্থিতিতে সাহায্য করার জন্য এবং তাদেরকে জাতীয় ও আন্তর্জাতিক স্তরে চ্যাম্পিয়ন হিসেবে প্রতিষ্ঠিত করার লক্ষ্যে গড়ে তোলা হয়েছে।
চ্যাম্পিয়নসের বিস্তারিত উদ্দেশ্য:
• অভিযোগ নিরসন: বিশেষত কোভিডে অর্থ, কাঁচামাল, শ্রমসহ এক্ষেত্রে প্রয়োজনীয় অনুমতি প্রভৃতির পাশাপাশি এমএসএমই-গুলির সমস্যা সমাধান করা।
• নতুন সুযোগ অর্জনে সহায়তা প্রদান: এমএসএমই-গুলিকে চিকিৎসা সরঞ্জাম এবং পিপিই, মাস্ক প্রভৃতির মতো জিনিসপত্র উৎপাদন এবং জাতীয় এবং আন্তর্জাতিক বাজারে তা সরবরাহ করার ক্ষেত্রে সহায়তা দান।
• প্রধান ক্ষেত্রগুলি সনাক্ত এবং সেগুলিকে উৎসাহ দেওয়া: অর্থাৎ সম্ভাব্য এমএসএমই যারা বর্তমান পরিস্থিতি জনিত সংকটে কাজ করতে সক্ষম তাদেরকে উৎসাহ প্রদান করা যাতে তারা জাতীয় এবং আন্তর্জাতিক স্তরে চ্যাম্পিয়ন হিসেবে নিজেদেরকে তুলে ধরতে পারে।
এটি একটি প্রযুক্তি নিয়ন্ত্রিত কন্ট্রোল রুম-কাম-ম্যানেজমেন্ট ইনফরমেশন সিস্টেম। টেলিফোন, ইন্টারনেট এবং ভিডিও কনফারেন্স সহ আইসিটি সরঞ্জামগুলির পাশাপাশি এই ব্যবস্থাটিকে কৃত্রিম বুদ্ধিমত্তা, ডেটা অ্যানালিটিক্স এবং মেশিন লার্নিং এর মাধ্যমে গড়ে তোলা হয়েছে। এটিকে ভারত সরকারের মূল অভিযোগগুলির পোর্টাল সিপিজিআরএমএস এবং এমএসএমই মন্ত্রকের অন্যান্য নিজস্ব ওয়েব ভিত্তিক প্রক্রিয়াগুলির সাথে সংযুক্ত করা হয়েছে। পুরো আইসিটি প্রক্রিয়াটি বিনা খরচে এনআইসির সহায়তায় দেশেই তৈরি করা হয়েছে। একইভাবে, রেকর্ড সময়ের মধ্যে মন্ত্রীর একটি অব্যবহৃত ঘরে এটির পরিকাঠামো তৈরী করা হয়েছে।
এই সিস্টেমের অংশ হিসেবে একটি হাব ও স্পোক মডেলে নিয়ন্ত্রণ কক্ষের নেটওয়ার্ক তৈরি করা হয়। হাবটি, নয়াদিল্লিতে এমএসএমইর সচিবের দপ্তরে অবস্থিত। রাজ্যগুলির এমএসএমই মন্ত্রকের বিভিন্ন দপ্তরে স্পোকগুলি রয়েছে। এখন পর্যন্ত ৬৬টি রাজ্য স্তরের নিয়ন্ত্রণ কক্ষ তৈরি করা হয়েছে এবং কার্যক্ষম করে তোলা হয়েছে। এগুলি চ্যাম্পিয়নের পোর্টাল ছাড়াও ভিডিও কনফারেন্সের মাধ্যমে সংযুক্ত রয়েছে। আধিকারিকদের কাছে একটি বিস্তৃত স্ট্যান্ডার্ড অপারেটিং পদ্ধতি  ইস্যু করা হয়েছে এবং কর্মীদের প্রশিক্ষণও দেওয়া হয়েছে।
আজকের অনুষ্ঠানে এমএসএমই ও সড়ক পরিবহন ও মহাসড়কমন্ত্রী শ্রী নিতিন গড়কড়িও উপস্থিত ছিলেন।
(CG/TG
কেন্দ্রীয়মন্ত্রিসভা
বস্ত্র ক্ষেত্রে সহায়তা যোগাতে রাজ্য ও কেন্দ্র যুক্ত করে ছাড় দেওয়ার প্রকল্প অনুমোদন করল কেন্দ্রীয় মন্ত্রিসভা
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ বস্ত্র ক্ষেত্রকে সহায়তার জন্য রাজ্য ও কেন্দ্রের বিভিন্ন করে ছাড় দেওয়ার প্রকল্পটি অনুমোদন করে। এরফলে সরকার বস্ত্র রপ্তানি ক্ষেত্রে প্রয়োজনীয় বিভিন্ন ব্যবস্হা নিতে পারবে।
প্রস্তাবিত প্রকল্পটি বস্ত্রক্ষেত্রকে প্রতিযোগিতামূলক করে তুলবে। বস্ত্রক্ষেত্রে বিভিন্ন কর ও লেভী তুলে নেবার ফলে, রপ্তানি-বাজারে ভারতের প্রতিযোগিতায় নামার ক্ষমতা বাড়বে এবং বস্ত্র ক্ষেত্রে ন্যায় সঙ্গত এবং সামগ্রিক বিকাশ ত্বরান্বিত হবে।
CG/SSS/NS
(Visitor Counter : 138
মন্ত্রিসভারঅর্থনৈতিকবিষয়সংক্রান্তকমিটি
কয়লা খনি বন্টনের এবং বিশেষ ক্ষেত্রে কয়লা ব্যবহারের পদ্ধতি কেন্দ্রীয় মন্ত্রিসভায় অনুমোদিত
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে কোল মাইন্স  অ্যাক্ট, ২০১৫ এবং দ্য মাইন্স অ্যান্ড মিনারেল্স  অ্যাক্ট, ১৯৫৭ অনুসারে বিশেষ বিশেষ ক্ষেত্রে কয়লা ব্যবহারের জন্য কয়লা খনি বন্টন এবং নিজস্ব কাজে ব্যবহার করার জন্য অতিরিক্ত মূল্য প্রদানের ভিত্তিতে একটি পদ্ধতি অনুমোদিত হয়েছে।
নতুন এই পদ্ধতি অনুসারে, বিশেষ ধরণের কাজে ব্যবহারের জন্য অথবা নিজস্ব কাজে ব্যবহারের জন্য যেসব খনি বন্টন করা হয়েছে, তাদের উৎপাদিত কয়লার ন্যূনতম ৭৫ শতাংশ নিজেদের ব্যবহার এবং বাকি ২৫ শতাংশ খোলা বাজারে বিক্রির অনুমোদন দেওয়া হবে। এই ধরণের খনি নিলামের ক্ষেত্রে যে ব্যক্তি সর্বোচ্চ হারে নিলামে জয়ী হবেন, তাঁকে খোলাবাজারে প্রকৃত বিক্রির পরিমাণের ক্ষেত্রে নিলামে ঘোষিত অর্থের ওপর টন প্রতি ১৫ শতাংশ হারে অর্থ দিতে হবে। ২০১৫ সালের কোল মাইন্স  অ্যাক্ট-এর অধীনে কয়লা খনি নিলাম ও বন্টনের ক্ষেত্রে উৎসাহের অভাব দূর করতে নতুন এই পদ্ধতি বিশেষভাবে সহায়ক হবে। এছাড়া, কোন কারণে ব্যবসায় মন্দা এবং অর্থনৈতিক পরিস্থিতিতে শ্লথতা দেখা দিলে, নতুন এই পদ্ধতি কিছুটা স্থিতিশীল পরিস্থিতি ফিরিয়ে আনতে সহায়ক হবে। এছাড়া, কয়লা খনি বন্টনের ক্ষেত্রে নিলাম প্রক্রিয়াতেও প্রতিযোগিতা বৃদ্ধিতে নতুন এই পদ্ধতি গুরুত্বপূর্ণ ভূমিকা নেবে।
CG/PB/DM
(Visitor Counter : 94
প্রধানমন্ত্রীরদপ্তর
প্রধানমন্ত্রী কেন্দ্রীয় মন্ত্রী শ্রী পীযূষ গোয়েলের জিইএম পোর্টালের আর্টিকেলটি ভাগ করে নিয়েছেন
নয়াদিল্লি, ২০ এপ্রিল, ২০২৩
প্রধানমন্ত্রী শ্রী নরেন্দ্র মোদী কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েলের বিভিন্ন দপ্তরে গর্ভনমেন্ট ই-মার্কেটপ্লেস -এর প্রভাব নিয়ে লেখা একটি নিবন্ধ ভাগ করে নিয়েছেন।
কেন্দ্রীয় মন্ত্রীর একটি ট্যুইটের জবাবে প্রধানমন্ত্রীর কার্যালয় ট্যুইট করেছে :
“কেন্দ্রীয় মন্ত্রী শ্রী @PiyushGoyal @GeM_India প্ল্যাটফর্মের মাধ্যমে কিভাবে বিভিন্ন দপ্তরের সাশ্রয় হচ্ছে তা বিস্তারিতভাবে লিখেছেন এবং স্বচ্ছতার পাশাপাশি বিক্রেতাদের মধ্যে সুস্থ প্রতিযোগিতাকে উৎসাহ দিয়েছেন।”
PG/AP/DM
(
অর্থমন্ত্রক
বাজেটে স্বাস্থ্যক্ষেত্রে প্রযুক্তির ব্যবহারকে অগ্রাধিকার দেওয়া হয়েছে
নয়াদিল্লী, ০১ ফেব্রুয়ারি, ২০২২
কেন্দ্রীয় অর্থমন্ত্রী শ্রীমতী নির্মলা সীতারমন আজ সংসদে সাধারণ বাজেট পেশ করার সময় স্বাস্থ্যক্ষেত্রে ব্যয় বরাদ্দ করতে গিয়ে প্রযুক্তিকে অগ্রাধিকার দিয়েছেন। তিনি দুটি ডিজিটাল প্রকল্পের কথা ঘোষণা করেন, যার মধ্য দিয়ে দেশজুড়ে স্বাস্থ্যক্ষেত্রে ডিজিটাল প্রযুক্তির ব্যবহার বিশেষ গুরুত্ব পেয়েছে।
কোভিড-১৯ মহামারীর প্রভাব আজকের এই ঘোষণার মাধ্যমে প্রতিফলিত। মহামারীর ফলে যারা স্বাস্থ্যক্ষেত্রে এবং আর্থিক ক্ষেত্রে সমস্যার সম্মুখীন হয়েছেন, মন্ত্রী তাঁদের প্রতি সমবেদনা জানান। তিনি বলেন, বিগত দুই বছর ধরে স্বাস্থ্যক্ষেত্রে পরিকাঠামো উন্নয়নে বিশেষ গুরুত্ব দেওয়া হয়েছে। এরফলে আগামীদিনে এ ধরণের যেকোন চ্যালেঞ্জ মোকাবিলা করতে সুবিধা হবে। মহামারীর বিরুদ্ধে লড়াইয়ে আমাদের টিকাকরণ অভিযান সফল বলেও শ্রীমতী সীতারমন মন্তব্য করেন।
তিনি তাঁর বাজেট ভাষণে গত বছরের যেসব উদ্যোগগুলি নেওয়া হয়েছে সেগুলির প্রসঙ্গ উল্লেখ করেন। এরফলে মহামারীর বর্তমান ঢেউয়ে বিশেষ সমস্যা হয়নি।
আয়ুষ্মান ভারত ডিজিটাল মিশন :
জাতীয় ডিজিটাল স্বাস্থ্য ব্যবস্থাপনা গড়ে তোলা হবে। এখানে স্বাস্থ্যক্ষেত্রে যাবতীয় তথ্য ডিজিটাল পদ্ধতিতে সংরক্ষিত থাকবে।
জাতীয় টেলি মানসিক স্বাস্থ্য প্রকল্প :
মন্ত্রী জানান, মহামারীর কারণে সব বয়সের মানুষই মানসিক সমস্যার সম্মুখীন। মানসিক স্বাস্থ্যের উন্নতির জন্য পরামর্শদান এবং প্রয়োজনীয় চিকিৎসার ব্যবস্থা করতে জাতীয় টেলি মানসিক স্বাস্থ্য প্রকল্প বা ন্যাশনাল টেলি মেন্টাল হেল্থ প্রোগ্রামের ঘোষণা করা হয়। এই প্রকল্পে নিমহ্যান্সকে নোডাল কেন্দ্র হিসেবে গড়ে তোলা হবে। এর আওতায় ২৩টি টেলি মানসিক স্বাস্থ্য উৎকর্ষ কেন্দ্র গড়ে উঠবে। ইন্টারন্যাশনাল ইন্সটিটিউট অফ ইনফরমেশন টেকনোলজি- ব্যাঙ্গালোর প্রকল্পটিতে কারিগরি সহায়তা দেবে।
CG/CB/NS
(
প্রধানমন্ত্রীরদপ্তর
বিরারে হাসপাতালে অগ্নিকান্ডে নিহতদের পরিবারের উদ্দেশে প্রধানমন্ত্রীর সমবেদনা, এককালীন সাহায্য ঘোষণা
নতুনদিল্লি, ২৩শে এপ্রিল, ২০২১
প্রধানমন্ত্রী শ্রী নরেন্দ্র মোদী মহারাষ্ট্রের বিরারে একটি কোভিড-১৯ হাসপাতালে অগ্নিকান্ডে নিহতদের পরিবারের উদ্দেশে সমবেদনা জানিয়েছেন । তিনি আহতদের দ্রুত আরোগ্য কামনা করেছেন।
প্রধানমন্ত্রী জাতীয় ত্রাণ তহবিল থেকে নিহতদের পরিবারপিছু এককালীন ২ লক্ষ টাকা দেওয়া হবে। এছাড়াও গুরুতর আহতরা ৫০,০০০ হাজার টাকা পাবেন।
CG/CB/
(
স্বরাষ্ট্র মন্ত্রক
মণিপুরে শান্তি প্রক্রিয়া ত্বরান্বিত করার লক্ষ্যে গুরুত্বপূর্ণ পদক্ষেপ হিসেবে ভারত সরকার এবং মণিপুর সরকার, মণিপুরের বিচ্ছিন্নতাবাদী গোষ্ঠী জেডইউএফ-এর সঙ্গে সংঘর্ষ বিরোধী চুক্তি স্বাক্ষর করেছে
নয়াদিল্লি, ২৭ ডিসেম্বর ২০২২
বিচ্ছিন্নতাবাদী আন্দোলন থেকে মুক্ত করে সমৃদ্ধ উত্তর-পূর্বাঞ্চল গড়ার প্রধানমন্ত্রীর শ্রী নরেন্দ্র মোদীর স্বপ্ন পূরণ করতে কেন্দ্রীয় স্বরাষ্ট্র ও সমবায় মন্ত্রী শ্রী অমিত শাহের তত্ত্বাবধানে ভারত সরকার এবং মণিপুর সরকার আজ নতুন দিল্লিতে মণিপুরের বিচ্ছিন্নতাবাদী গোষ্ঠী জেলিয়াংরং ইউনাইটেড ফ্রন্ট -এর সঙ্গে সংঘর্ষ বিরোধী চুক্তি স্বাক্ষর করেছে। এক দশকেরও বেশি সময় ধরে এই গোষ্ঠী বিচ্ছিন্নতাবাদী কার্যকলাপে যুক্ত রয়েছে। মণিপুরে শান্তি প্রক্রিয়া ত্বরান্বিত করার লক্ষ্যে এটি একটি গুরুত্বপূর্ণ পদক্ষেপ। মণিপুরের মুখ্যমন্ত্রী শ্রী এন বীরেন সিং-এর উপস্থিতিতে কেন্দ্রীয় স্বরাষ্ট্র মন্ত্রক এবং মণিপুর সরকারের পদস্থ আধিকারিকরা ও জেডইউএফ-এর প্রতিনিধিদের মধ্যে আজ এই চুক্তি স্বাক্ষরিত হয়।
সশস্ত্র গোষ্ঠীর প্রতিনিধিরা হিংসার পথ সম্পূর্ণ পরিহার করে শান্তিপূর্ণভাবে আইনানুসারে গণতান্ত্রিক প্রক্রিয়ার সাথে যুক্ত হওয়ার বিষয়ে সম্মত হয়েছেন। এই চুক্তি অনুসারে সশস্ত্র ক্যাডারদের পুনর্বাসন দেওয়া হবে। সমস্ত নিয়মাবলী যাতে সঠিকভাবে কার্যকর করা হয় তা পর্যবেক্ষণের জন্য একটি যৌথ তদারকি গোষ্ঠী গঠন করা হবে।
PG/AB/DM/
(Visitor Counter : 119
অর্থমন্ত্রক
অগাস্টে জিএসটি মারফৎ রাজস্ব বাবদ আয় হয়েছে ১,১২,০২০ কোটি টাকা
নয়াদিল্লি, ০১ সেপ্টেম্বর, ২০২১
অগাস্টে জিএসটি বাবদ মোট রাজস্ব আয় হয়েছে ১,১২,০২০ কোটি টাকা। এর মধ্যে আইজিএসটি’র পরিমাণ ৫৬,২৪৭ কোটি টাকা। পণ্য আমদানি বাবদ এই খাতে রাজস্ব সংগ্রহ হয়েছে ২৬,৮৮৪ কোটি টাকা। সিজিএসটি থেকে রাজস্ব সংগ্রহের পরিমাণ ২০,৫২২ কোটি টাকা এবং এসজিএসটি থেকে সংগ্রহের পরিমাণ ২৬,৬০৫ কোটি টাকা। এছাড়াও, সেস বাবদ ৮,৬৪৬ কোটি টাকা রাজস্ব আদায় হয়েছে। এর মধ্যে ৬৪৬ কোটি টাকা এসেছে আমদানি করা পণ্য থেকে।
কেন্দ্র আইজিএসটি থেকে সিজিএসটি’তে ২৩,০৪৩ কোটি টাকা রেখে বাকি ১৯,১৩৯ কোটি টাকা এসজিএসটি’তে পাঠিয়েছে। এছাড়াও, অ্যাডহক-ভিত্তিতে কেন্দ্র ও রাজ্যের মধ্যে সমপরিমাণ অর্থ বন্টন করে ২৪ হাজার কোটি টাকা আইজিএসটি’তে পাঠানো হয়েছে। অগাস্ট মাসে সিজিএসটি’তে ৫৫,৫৬৫ কোটি টাকা এবং এসজিএসটি’তে ৫৭,৭৪৪ কোটি টাকা জমা হয়েছে।
গত বছরের অগাস্টের তুলনায় এ বছরের অগাস্ট মাসে ৩০ শতাংশ অতিরিক্ত জিএসটি রাজস্ব সংগ্রহ হয়েছে। গত বছরের তুলনায় এ বছর দেশের মধ্যে লেনদেন বাবদ ২৭ শতাংশ বেশি রাজস্ব সংগ্রহ হয়েছে। জুন মাসে কোভিডের দ্বিতীয় ঢেউ-এর কারণে জিএসটি সংগ্রহ ১ লক্ষ কোটি টাকার নীচে নেমে যায়। এর আগে পরপর ন’মাস ১ লক্ষ কোটি টাকারও বেশি রাজস্ব আদায় হয়েছিল। কোভিড সংক্রান্ত নিয়মাবলী শিথিল করায় জুলাই ও অগাস্ট মাসে জিএসটি থেকে রাজস্ব আদায়ের পরিমাণ আবারও ১ লক্ষ কোটি টাকার বেশি হয়েছে। দেশের আর্থিক পরিস্থিতির উন্নতি এর মধ্য থেকেই প্রতিফলিত। আর্থিক বৃদ্ধি, কর ফাঁকির বিরুদ্ধে প্রয়োজনীয় ব্যবস্থার ফলে জিএসটি আদায় বৃদ্ধি পেয়েছে। ভুয়ো বিল তৈরি করে জিএসটি ফাঁকি দেওয়ার বিরুদ্ধে বিভিন্ন পদক্ষেপ নেওয়া হয়েছে। আশা করা যায়, আগামী মাসগুলিতেও জিএসটি থেকে অর্থ সংগ্রহের পরিমাণ বাড়বে।
গত বছরের অগাস্ট মাসে পশ্চিমবঙ্গ, ত্রিপুরা, আসাম এবং আন্দামান ও নিকোবর দ্বীপপুঞ্জে জিএসটি বাবদ অর্থ আদায় হয়েছিল যথাক্রমে – ৩০৫৩ কোটি টাকা, ৪৩ কোটি টাকা, ৭০৯ কোটি টাকা এবং ১৩ কোটি টাকা। এ বছর তা বৃদ্ধি পেয়ে হয়েছে যথাক্রমে – ৩৬৭৮ কোটি টাকা, ৫৬ কোটি টাকা, ৯৫৯ কোটি টাকা এবং ২০ কোটি টাকা। অর্থাৎ পশ্চিমবঙ্গে ২০ শতাংশ, ত্রিপুরায় ৩০ শতাংশ, আসামে ৩৫ শতাংশ এবং আন্দামান ও নিকোবর দ্বীপপুঞ্জে ৫৮ শতাংশেরও বেশি রাজস্ব সংগ্রহ হয়েছে।
CG/CB/SB
(
সারওরসায়নমন্ত্রক
জনৌষধি দিবস সপ্তাহ উদযাপনের দ্বিতীয় দিনে আজ জনৌষধি পরিচর্চার আয়োজন করা হয়েছে
নয়াদিল্লী, ২ মার্চ, ২০২১
জনৌষধি দিবস সপ্তাহ উদযাপনের দ্বিতীয় দিনে আজ ব্যুরো অফ ফার্মা পিএসইউ অফ ইন্ডিয়া, জনৌষধি মিত্র এবং জনৌষধি কেন্দ্রের মালিকরা যৌথভাবে চিকিৎসক, হাসপাতাল কর্মী, হাসপাতালের সাফাই কর্মী ও অন্যান্য পক্ষের সহযোগিতায় জনৌষধি পরিচর্চা অনুষ্ঠানের আয়োজন করেছে। এই পরিচর্চা অনুষ্ঠানে চিকিৎসক ও অন্যান্যদের পক্ষে থেকে প্রধানমন্ত্রী ভারতীয় জনৌষধি পরিযোজনা -এর প্রধান বৈশিষ্ট্য এবং উদ্দেশ্যগুলি সম্পর্কে অবহিত করা হয়। অনুষ্ঠানে উপস্থিত সকলকে আরও জানানো হয় যে বিপিপিআই শুধুমাত্র বিশ্ব স্বাস্থ্য সংস্থা- হু'র গুড ম্যানুফ্যাকচারিং প্র্যাকটিস  থেকে অনুমোদিত ওষুধ সংগ্রহ করে থাকে। এছাড়াও প্রতিটি ওষুধের উপকরণ ন্যাশনাল অ্যাক্রেডিটেশন বোর্ড ফর টেস্টিং অ্যান্ড ক্যালিবারেশন ল্যাবেরোটরিজ  থেকে পরীক্ষা করানো হয়। একমাত্র এখান থেকে পরীক্ষায় পাশ করার পরে ওষুধগুলি পিএমবিজেপি কেন্দ্রে পাঠানো হয়।
প্রধানমন্ত্রী ভারতীয় জনৌষধি পরিযোজনার বাস্তবায়নকারী সংস্থা হল বিপিপিআই। ৭ই মার্চ তৃতীয় জনৌষধি দিবস উদযাপন করা হবে। এ বছরের বিষয় ভাবনা হল ‘সেবাভি-রোজগার ভি’। অর্থাৎ সেবাও-রোজগারও। জনৌষধি দিবস উদযাপন উপলক্ষ্যে বিপিপিআই পয়লা মার্চ থেকে সপ্তাহ ব্যাপি সারা দেশে স্বাস্থ্য পরীক্ষা শিবির, জনৌষধি পরিচর্চা, যুবদের শিক্ষাপ্রদান, সুবিধা সে সম্মান ইত্যাদির মতো বিষয়ের ওপর একাধিক অনুষ্ঠানের আয়োজন করেছে।
গতকাল থেকে জনৌষধি কেন্দ্রের মালিকরা এই উপলক্ষ্যে ব্লাড প্রেসার পরীক্ষা, নিখরচায় চিকিৎসকের পরামর্শ, বিনামূল্যে ওষুধ বিতরণ এবং স্বাস্থ্য পরীক্ষা শিবিরের আয়োজন করেছে। সারা দেশে গতকাল ২ হাজারেরও বেশি স্বাস্থ্য পরীক্ষার শিবির আয়োজন করা হয়।
এখন সারা দেশে ৭ হাজার ৪৮০টি জনৌষধি সুবিধাকেন্দ্র রয়েছে। আজকের দিন পর্যন্ত দেশের প্রতিটি জেলায় এই সুবিধাকেন্দ্র চালু হয়েছে। পিএমবিজেপি প্রকল্পের আওতায় অধিকাংশ ওষুধ মূল দামের থেকে ৫০ শতাংশ কম দামে পাওয়া যায়। এমনকি জনৌষধি'র ওষুধগুলি বাজারের দামের তুলনায় ৫০-৯০ শতাংশ সস্তা। পিএমবিজেপি গুণমান সম্পন্ন ওষুধের দাম হ্রাস করে দেশের মানুষের বিশেষত দরিদ্র নাগরিকদের কাছে ওষুধ কেনা সুনিশ্চিত করেছে।
উত্তর-পূর্বাঞ্চলেরউন্নয়নসংক্রান্তমন্ত্রক
আর্থিক অবস্থায় উন্নতি
নয়াদিল্লি, ২৮ জুলাই, ২০২১
জাতীয় পরিসংখ্যান কার্যালয়ের তথ্যানুসারে ২০১১-১২-কে ভিত্তিবর্ষ হিসেবে ধরে গত পাঁচ বছরে উত্তর-পূর্বাঞ্চলীয় রাজ্যগুলিতে বর্তমান মূল্য অনুযায়ী মাথাপিছু রাজ্য অভ্যন্তরীণ উৎপাদন বৃদ্ধি পেয়েছে। ২০১৫-১৬ থেকে ২০১৯-২০ পর্যন্ত সময়ে বর্তমান মূল্যস্তর অনুযায়ী মাথাপিছু রাজ্য অভ্যন্তরীণ উৎপাদনের রাজ্যভিত্তিক বিবরণ নিম্নরূপ :
২০১১-১২-কে ভিত্তিবর্ষ হিসেবে ধরে বর্তমান মূল্যস্তরে মাথাপিছু রাজ্য অভ্যন্তরীণ উৎপাদন সম্পর্কিত পরিসংখ্যান 
|
|
রাজ্য
|
|
২০১৫-১৬
|
|
২০১৬-১৭
|
|
২০১৭-১৮
|
|
২০১৮-১৯
|
|
২০১৯-২০
|
|
অরুণাচল প্রদেশ
|
|
১১৬৯৮৫
|
|
১২৩৭৪৪
|
|
১৩৯০২৯
|
|
১৪৯৬৩৪
|
|
১৬৪৬১৫
|
|
আসাম
|
|
৬০৮১৭
|
|
৬৬৩৩০
|
|
৭৫১৫১
|
|
৮২৮৩৭
|
|
৯০৭৫৮
|
|
মণিপুর
|
|
৫৫৪৪৭
|
|
৫৯৩৪৫
|
|
৭১৫০৭
|
|
৭৫২২৯
|
|
৮৪৭৪৬
|
|
মেঘালয়
|
|
৬৮৮৩৬
|
|
৭৩৭৫৩
|
|
৭৭৫০৪
|
|
৮৪৭২৫
|
|
৯২১৭৫
|
|
মিজোরাম
|
|
১১৪০৫৫
|
|
১২৭১০৭
|
|
১৫৫২২২
|
|
১৭৬৬২০
|
|
২০৪০১৮
|
|
নাগাল্যান্ড
|
|
৮২৪৬৬
|
|
৯১৩৪৭
|
|
১০২০০৩
|
|
১১৭৬৯১
|
|
১৩০২৩০
|
|
সিকিম
|
|
২৪৫৯৮৭
|
|
২৮০৭২৯
|
|
৩৪৯১৬৩
|
|
৩৮০৯২৬
|
|
৪২৫৬৫৬
|
|
ত্রিপুরা
|
|
৮৪২৬৭
|
|
৯১৫৯৬
|
|
১০০৪৪৪
|
|
১১২৮৪৯
|
|
১২৫১৯১
সূত্র :- কেন্দ্রীয় পরিসংখ্যান ও কর্মসূচি রূপায়ণ মন্ত্রকের জাতীয় পরিসংখ্যান কার্যালয়
কেন্দ্রীয় সরকার উত্তর-পূর্বাঞ্চলে রেল, সড়ক, বিমান যোগাযোগ, টেলি-যোগাযোগ, বিদ্যুৎ এবং অভ্যন্তরীণ জলপথের মতো গুরুত্বপূর্ণ পরিকাঠামোগুলির মানোন্নয়নে একাধিক কর্মসূচি রূপায়ণ করেছে। এছাড়াও মন্ত্রক পানীয় জল সরবরাহ, বিদ্যুৎ, যোগাযোগ বিশেষ করে পর্যটন ও সামাজিক ক্ষেত্রে পরিকাঠামোর মানোন্নয়নের মতো একাধিক কর্মসূচি রূপায়ণ করছে। একইসঙ্গে, প্রাথমিক ও উচ্চ-প্রাথমিক শিক্ষাক্ষেত্র এবং স্বাস্থ্য ব্যবস্থার মানোন্নয়নে অগ্রাধিকার দিয়েছে।
লোকসভায় আজ এক লিখিত জবাবে এই তথ্য দেন উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি।
CG/BD/DM/….28th July, 2021……
(Visitor Counter : 106
তথ্যওসম্প্রচারমন্ত্রক
যৌথ উদ্যোগে চলচ্চিত্র নির্মাণ ভারত এবং রাশিয়ার মধ্যে সম্পর্ক আরও মজবুত করবে : রাশিয়ার রাষ্ট্রদূত নিকোলে কুদাশেভ
নয়াদিল্লি, ২১ নভেম্বর, ২০১৯
যৌথ উদ্যোগে চলচ্চিত্র নির্মাণ এবং চলচ্চিত্রের মাধ্যমে সাংস্কৃতিক আদানপ্রদানের ফলে ভারত এবং রাশিয়ার মধ্যে সম্পর্ক আরও মজবুত করতে বলে জানালেন রাশিয়ার রাষ্ট্রদূত মিঃ নিকোলে কুদাশেভ। গোয়ার পানাজিতে ৫০তম ভারতীয় আন্তর্জাতিক চলচ্চিত্র উৎসবে এক সাংবাদিক বৈঠকে একথা জানান তিনি। রাষ্ট্রদূত বলেন, ভারত এবং রাশিয়ার মধ্যে সাংস্কৃতিক আদানপ্রদানের ক্ষেত্রে ২০১৯-এর সেপ্টেম্বরে একটি চুক্তি স্বাক্ষরিত হয়। এই চুক্তি অনুযায়ী দুই দেশ একযোগে কাজ করে চলেছে।
সাংবাদিকদের প্রশ্নের উত্তরে মিঃ কুদাশেভ বলেন, এটা সত্যিই যে রাশিয়ার সাহিত্য ভারতে ঠিকমতো প্রতিফলিত হচ্ছে না। এজন্য সরকার রাশিয়ার শ্রেষ্ঠ বইগুলিকে হিন্দিতে এবং ভারতের শ্রেষ্ঠ বইগুলিকে রুশ ভাষাতে প্রকাশ করার সিদ্ধান্ত নিয়েছে। দুই দেশের মধ্যে দ্বিপাক্ষিক সম্পর্ক মজবুত করতে রুশ সরকার বদ্ধপরিকর বলেও জানান তিনি। ভারতীয় আন্তর্জাতিক চলচ্চিত্র উৎসবে রাশিয়ার শ্রেষ্ঠ ছবিগুলি প্রদর্শিত হওয়ার জন্য ভারত সরকারকে ধন্যবাদ জানান মিঃ কুদাশেভ। তিনি বলেন, রাশিয়াতে একটি ভারতীয় চ্যানেল সম্প্রচারিত হয় যেখানে জনপ্রিয় বলিউড ছবিগুলি প্রত্যেকদিন দেখানো হয়।
এবারে চলচ্চিত্র উৎসবে আটটি রুশ ছবি প্রদর্শিত হচ্ছে। এগুলি হল ‘আবিগেইল’, ‘অ্যাসিড’, ‘আন্দ্রেই তারকভস্কি : আ সিনেমা প্রেয়ার’, ‘বিনপোল’, ‘গ্রেট পোয়েট্রি’, ‘ওয়ান্স ইন ট্রুশেভ’, ‘হোয়াই ডোন্ট ইউ জাস্ট ডাই!’। ‘দ্য হিরো’ চলচ্চিত্রটি ‘কান্ট্রি ফোকাস’ বিভাগে প্রদর্শিত হবে এই উৎসবে।
SSS/SS/DM
(Visitor Counter : 50
শিল্পওবাণিজ্যমন্ত্রক
বিনিয়োগকারীদের ডিজিটাল পদ্ধতিতে সুযোগ-সুবিধা পৌঁছে দিতে সরকার আত্মনির্ভর নিবেশক মিত্র পোর্টাল চালু করতে চলেছে
নয়াদিল্লি, ১২ মার্চ ২০২১
দেশীয় বিনিয়োগে আরও প্রসার ঘটাতে বাণিজ্য ও শিল্প মন্ত্রকের শিল্প ও বাণিজ্য প্রসার দপ্তর দেশীয় লগ্নিকারীদের সুযোগ-সুবিধা, প্রয়োজনীয় তথ্য সরবরাহ ও বিনিয়োগের অনুকূল পরিবেশ গড়ে তুলতে একটি স্বতন্ত্র ‘আত্মনির্ভর নিবেশক মিত্র’ পোর্টাল গড়ে তোলার কাজ করছে। এই পোর্টালটির কার্যকারিতা যাচাই করে দেখা হচ্ছে এবং আগামী ১৫ মে’র মধ্যে পোর্টালটি চালু করা হবে। আঞ্চলিক ভাষাতেও পোর্টালটির ওয়েবপেজ চালু হবে। পরবর্তী সময়ে একটি মোবাইল অ্যাপও চালু করা হবে।
এই পোর্টালে বিনিয়োগ প্রসার ও সুযোগ-সুবিধার জন্য ইনভেস্ট ইন্ডিয়ার একটি বিশেষজ্ঞ দল প্রয়োজনীয় পরামর্শ দেবে। এর ফলে, দেশীয় লগ্নিকারীরা সরাসরি ইনভেস্ট ইন্ডিয়ার বিশেষজ্ঞদের সঙ্গে যোগাযোগ করে প্রয়োজনীয় পরামর্শ নিতে পারবেন। এমনকি, এই পোর্টালটি দেশে বাণিজ্যিক কাজকর্মে লগ্নিকারীদের ডিজিটাল পদ্ধতিতেও যাবতীয় তথ্য, বিনিয়োগের নতুন পদ্ধতি, কর ছাড় ব্যবস্থা সম্পর্কিত সুযোগ-সুবিধাগুলি জানাবে। লগ্নিকারীরা তহবিল সংস্থা সম্পর্কিত তথ্য, উৎপাদন কাজে ব্যবহৃত কাঁচামালের যোগান, কর্মীদের প্রশিক্ষণ সম্পর্কিত তথ্যও এই পোর্টাল থেকে পাবেন। বিনিয়োগকারীদের সুবিধার্থে এ ধরনের পোর্টাল চালু করার উদ্যোগ সুদূরপ্রসারী ভূমিকা নেবে বলে মনে করা হচ্ছে। পক্ষান্তরে, লগ্নিকারীরাও সহজে ব্যবসায়িক কাজকর্মের ছাড়পত্র পেতে পারবেন এবং দেশে ব্যবসা-বাণিজ্যের প্রসার ঘটবে।
আত্মনির্ভর নিবেশক মিত্র পোর্টালের উল্লেখযোগ্য কয়েকটি বৈশিষ্ট্য:
• পোর্টালটিতে দৈনিক-ভিত্তিতে কেন্দ্র ও রাজ্য সরকারগুলির নীতি ও উদ্যোগ সম্পর্কিত তথ্য থাকবে।
• ইনভেস্ট ইন্ডিয়ার বিশেষজ্ঞদের সঙ্গে মুখোমুখী বৈঠক ও আলাপচারিতার সুবিধা।
• কৃত্রিম বুদ্ধিমত্তার প্রয়োগ ঘটিয়ে জিজ্ঞাস্য বিষয়গুলির তাৎক্ষণিক সমাধান।
• ব্যবসায়িক কাজকর্মের অনুমোদন ও ছাড়পত্রের আবেদন সংক্রান্ত প্রয়োজনীয় তথ্য।
• উৎপাদন ক্লাস্টার ও জমি সম্পর্কিত তথ্য।
উল্লেখ করা যেতে পারে, ইনভেস্ট ইন্ডিয়ার বিশেষজ্ঞরা গত ৪ মার্চ পর্যন্ত দেশীয় সংস্থাগুলির ব্যবসায়িক সুযোগ-সুবিধা সম্পর্কিত ২ লক্ষ ৩৪ হাজারেরও বেশি আবেদনের জবাব দিয়েছেন। বর্তমানে বিভিন্ন দেশীয় সংস্থার পক্ষ থেকে সম্ভাব্য বিনিয়োগের পরিমাণ প্রায় ৩১ হাজার ২৭৫ কোটি টাকা। এমনকি, ইতিমধ্যেই ৯ হাজার ৩৭৫ কোটি টাকা লগ্নি করা হয়েছে। এর ফলে, ৭৭ হাজারেরও বেশি সম্ভাব্য কর্মসংস্থানের সু্যোগ তৈরি হবে বলে মনে করা হচ্ছে। ইনভেস্ট ইন্ডিয়ার পক্ষ থেকে ভারতে ব্যবসায়িক কাজকর্মের জন্য ১৬২টি দেশ থেকে ২৯ হাজারেরও বেশি ব্যবসা সম্পর্কিত জিজ্ঞাস্য বিষয়ের জবাব দেওয়া হয়েছে। বিদেশি সংস্থাগুলি ইতিমধ্যেই ২৮.৭৫ বিলিয়ন মার্কিন ডলার লগ্নি করেছে এবং ১৫৩.৭ বিলিয়ন মার্কিন ডলার লগ্নির পরিকল্পনা রয়েছে।
প্রধানমন্ত্রীরদপ্তর
দুর্দশাগ্রস্ত পশুদের দেখাশুনোর জন্য অবসরপ্রাপ্ত সেনা আধিকারিকের প্রশংসা করেছেন প্রধানমন্ত্রী
মেজর প্রমিলা সিং  তাঁর সঞ্চয় থেকে এধরণের পশুদের খাওয়ার ও চিকিৎসার ব্যবস্থা করেছেন
আপনার এধরণের মহৎ প্রয়াস সমাজের কাছে প্রেরণার উৎস : প্রধানমন্ত্রী
বর্তমান অভূতপূর্ব সঙ্কটজনক পরিস্থিতি পশুদের কাছেও অত্যন্ত জটিল এবং পশু-প্রাণীদের চাহিদা ও তাদের যন্ত্রণার প্রতি আমাদের সংবেদনশীল হওয়া প্রয়োজন : প্রধানমন্ত্রী
নতুন দিল্লি, ১৮ জুলাই, ২০২১
প্রধানমন্ত্রী শ্রী নরেন্দ্র মোদী দয়া ও সেবার জন্য সেনাবাহিনীর মেজর হিসেবে অবসরপ্রাপ্ত রাজস্থানের কোটার বাসিন্দা প্রমিলা সিং এর প্রশংসা করে তাঁকে চিঠি লিখেছেন। করোনা লকডাউনের সময় অবসরপ্রাপ্ত সেনা আধিকারিক প্রমিলা সিং ও তাঁর বাবা শ্যামবীর সিং অসহায় ও দুর্দশাগ্রস্ত পশুদের দেখাশুনো করেছেন, তাদের যন্ত্রণা উপলব্ধি করে সাহায্যের জন্য এগিয়ে এসেছেন। রাস্তায় ঘুরতে থাকা দুর্দশাগ্রস্ত পশুদের জন্য মেজর প্রমিলা ও তাঁর বাবা খাবার, এমনকি চিকিৎসারও ব্যবস্থা করেছেন। এজন্য ব্যক্তিগত সঞ্চয় থেকে পশুদের জন্য খরচ করেছেন। মেজর প্রমিলার প্রশংসা করে প্রধানমন্ত্রী মোদী এই প্রয়াসকে সমাজের কাছে অনুপ্রেরণার উৎস বলে মন্তব্য করেছেন।
মেজর প্রমিলাকে পাঠানো চিঠিতে প্রধানমন্ত্রী লিখেছেন গত প্রায় দেড় বছর ধরে আমরা এক অভাবনীয় পরিস্থিতির সম্মুখীন হয়েছি। জটিল এই পরিস্থিতিতে আমরা সহনশীলতা দেখিয়েছি। ঐতিহাসিক এরকম পরিস্থিতি সাধারণ মানুষ সারা জীবনেও ভুলবেন না। জটিল এই পরিস্থিতি কেবল মানুষের কাছেই নয়, বরং মানুষের কাছাকাছি থাকা প্রাণীদের কাছেও সমান কষ্টের হয়ে উঠেছে। এরকম পরিস্থিতিতে আপনি অসহায় ও নিঃসঙ্গ পশুদের প্রতি যে সমবেদনা দেখিয়েছেন, তা প্রশংসার যোগ্য। আপনি এধরণের পশুদের কল্যাণে ব্যক্তিগত ভাবে অভাবনীয় প্রচেষ্টা চালিয়েছেন।
প্রধানমন্ত্রী মোদী চিঠিতে আরও লিখেছেন, কঠিন এই সময়ে এমন অনেক দৃষ্টান্ত রয়েছে যা মানুষ হিসেবে আমাদের গর্বিত করে। প্রধানমন্ত্রী আশাপ্রকাশ করেন মেজর প্রমিলা ও তাঁর বাবা সমাজে সচেতনতা গড়ে তুলে এরকম মহৎ কাজ চালিয়ে যাবেন এবং মানুষকে উদ্বুদ্ধ করবেন।
এর আগে, মেজর প্রমিলা সিং প্রধানমন্ত্রীকে চিঠি লিখে জানিয়েছিলেন, নিঃসঙ্গ ও অসহায় পশুদের কল্যাণে লকডাউনের সময় থেকে তিনি যে কাজ শুরু করেছেন তা এখনও অব্যাহত রয়েছে। চিঠিতে মেজর প্রমিলা অসহায় পশুদের যন্ত্রণা প্রকাশ করে লেখেন, এধরণের কাজে মানুষকে আরও বেশি করে এগিয়ে আসতে হবে।
(CG/BD/AS/